sagorsarker/bangla-wikipedia huggingface dataset:
মিশেল আফলাক

মিশেল আফলাক (‎, ১৯১০ – ২৩ জুন ১৯৮৯) ছিলেন একজন সিরিয়ান দার্শনিক, সমাজবিদ ও আরব জাতীয়তাবাদি। বাথিজম নামক মতাদর্শ গঠনের ক্ষেত্রে তার চিন্তাধারা গুরুত্বপূর্ণ প্রভাব ফেলে। অনেক বাথিস্টের মতে তিনি বাথিজমের প্রধান প্রতিষ্ঠাতা। জীবদ্দশায় তিনি কয়েকটি বই লিখেছেন তন্মধ্যে সবচেয়ে উল্লেখযোগ্য হল "দ্য ব্যাটল ফর ওয়ান ডেস্টিনি" (১৯৫৮) এবং "দ্য স্ট্রাগল এগেনস্ট ডিস্টরটিং দ্য মুভমেন্ট অব আরব রেভলুশন" (১৯৭৫)।
তিনি দামেস্কের একটি মধ্যবিত্ত পরিবারে জন্মগ্রহণ করে। সরবন বিশ্ববিদ্যালয়ে পড়াশোনা করার সময় ভবিষ্যত রাজনৈতিক সঙ্গী সালাহউদ্দিন আল বিতারের সাথে তার সাক্ষাত হয়। ১৯৩২ সালে তিনি সিরিয়ায় ফিরে আসেন এবং কমিউনিস্ট রাজনীতিতে যোগ দেন। সিরিয়ান-লেবানিজ কমিউনিস্ট পার্টি ফরাসি ঔপনিবেশিক নীতি সমর্থন করলে তিনি তাদের সাথে সম্পর্কচ্ছেদ করেন। পরে ১৯৪০ সালে আফলাক ও বিতার আরব ইহইয়া আন্দোলন শুরু করেন। পরবর্তীতে জাকি আল আরসুজির একই নামের দলের সাথে মিলিয়ে তার নাম বদলে আরব বাথ মুভমেন্ট রাখা হয়। আন্দোলন সফল বলে প্রতীয়মান হয় এবং ১৯৪৭ সালে আরব বাথ মুভমেন্ট আরসুজির আরব বাথ অর্গানাইজেশনের সাথে যুক্ত হয়ে আরব বাথ পার্টি গঠন করে। আফলাক দলের নির্বাহী কমিটিতে ও প্রধান হিসেবে নির্বাচিত হন।
১৯৫২ সালে আরব বাথ পার্টি আকরাম আল হাউরানির আরব সোশ্যালিস্ট পার্টির সাথে একীভূত হয়ে আরব সোশ্যালিস্ট বাথ পার্টি গঠন করা হয়। ১৯৫৪ সালে আফলাক এই দলের নেতা নির্বাচিত হন। ১৯৫০ এর দশকের মধ্যভাবে দল জামাল আবদেল নাসেরের সাথে সম্পর্ক স্থাপন করে। এরপর ইউনাইটেড আরব রিপাবলিক গঠিত হয়। নাসের আফলাককে দল বিলুপ্ত করতে চাপ দেন। দলের সদস্যদের সাথে আলোচনা না করে তিনি তা করেন। ইউনাইটেড আরব রিপাবলিকের বিলুপ্তির অল্পকাল পর বাথ পার্টির সেক্রেটারি জেনারেল পদে পুনরায় নির্বাচিত হয়। ১৯৬৩ সিরিয়ান অভ্যুত্থানের পর দলে তার অবস্থান দুর্বল হয়ে পড়ে এবং তাকে দলের প্রধান পদ থেকে সরে দাঁড়াতে হয়। ১৯৬৬ সিরিয়ান অভ্যুত্থানের সময় তাকে বিতাড়িত করা হয়। তিনি প্রথমে লেবানন ও পরে ইরাক চলে যান। ১৯৬৮ সালে আফলাক ইরাকের বাথ পার্টির সেক্রেটারি জেনারেল নির্বাচিত হন। তার মেয়াদে কোনো ডি ফেক্টো ক্ষমতা তিনি ধারণ করতেন না। ১৯৮৯ সালের ২৩ জুন মৃত্যুর আগ পর্যন্ত তিনি এই পদে বহাল ছিলেন।
আফলাকের চিন্তাধারা যা বাথিজমে আত্মীকৃত করা হয় তাতে আরব বিশ্বকে একটি একক আরব জাতি হিসেবে একতাবদ্ধ হওয়ার প্রয়োজনীয়তার কথা বলা হয় যাতে উন্নয়নের দিকে অগ্রসর হওয়া যায়। পুজিবাদ ও সমাজবাদ উভয়ের প্রতিই তিনি সমালোচনার দৃষ্টিতে দেখতেন। কার্ল মার্ক্সের তিনি সমালোচনা করেছেন। বাথিস্ট চিন্তাধারায় স্বাধীনতা ও আরব বৈশিষ্ট্য সমৃদ্ধ আরব সমাজবাদকে বেশি গুরুত্ব দেয়া হয়েছে। তিনি ধর্মনিরপেক্ষতার সমর্থক ছিলেন তবে নাস্তিকতার বিরোধিতা করেন। ব্যক্তিজীবনে খ্রিষ্টান হলেও ইসলামকে তিনি আরব কৃতিত্ব হিসেবে দেখতেন। ১৯৬৬ সালে বাথ পার্টি বিভক্ত হওয়ার পর সিরিয়ার বাথ পার্টি আফলাকের বিরুদ্ধে জাকি আল আরসুজির চিন্তাধারা নকলের অভিযোগ তোলে। ইরাকের বাথ পার্টি তা প্রত্যাখ্যান করে। তারা বাথিস্ট চিন্তাধারায় আল আরসুজির অবদান আছে বলে বিশ্বাস করত না।
ইরম শর্মিলা চানু

ইরম শর্মিলা চানু ১৯৭২ সনের ১৪ মার্চ মণিপুরে জন্মগ্রহণ করেন৷ তাকে মণিপুরের লৌহমানবী "Iron Lady of Manipur" বলা হয়। তিনি ২০০০ সনের ২ নভেম্বরের পর থেকে মণিপুরে সৈন্য বাহিনীর বিশেষ ক্ষমতা আইন, ১৯৫৮ (Armed Forces (Special Powers) Act, 1958 (AFSPA)) বাতিল করার জন্য অনশন করছেন৷ তার মতে মণিপুর এবং উত্তর-পূর্ব ভারতে এটিই হিংসার মূল কারণ। বর্তমানে অনশনের দশ বছর অতিক্রম করা শর্মিলাকে পৃথিবীর সবচেয়ে দীর্ঘ সময় অনশন করা নারী হিসেবে ধরা হচ্ছে।
২০০০ সনের ২ নভেম্বর মণিপুরের ইম্ফল উপত্যকার মালমে ভারতের অন্যতম প্যারামিলিটারী বাহিনী দশজন মণিপুরী ভারতীয় নাগরিককে হত্যা করে। এই ঘটনাটিকে পাচলৈ "মালম গণহত্যা" বলে উল্লেখ করা হয়। পাচদিনার স্থানীয় খবরের কাগজে ফটোসহ এই ঘটনার খবর ছাপা হয়। সেসব মৃতদের ভিতরে ৬২ বছর বয়সী বৃদ্ধা লেইচাংবাম ইবেতমি এবং ১৯৮৮ সনের রাষ্ট্রীয় শিশুর সাহসীকতার বটা বিজয়ী ১৮ বছরের ছিনাম চন্দ্রমণিও ছিলো।
এই ঘটনার প্রতিবাদে তখনকার চতুর্থ শ্রেণির কর্মচারীর ২৮ বছর বয়সী মেয়ে শর্মিলা, অনশন আরম্ভ করেন। তার ভাই ইরম সিংহজিৎ সিঙর মতে "২ নভেম্বর ২০০২ তাৰিখ ছিলো বৃহস্পতিবার। শর্মিলা সকালের পরে বৃহস্পতিবারে ব্রত রেখেছিলো। তাঁর সেই "ব্রত"কে অব্যাহত রাখবে বলে স্থির করেছিলো"। ৪ নভেম্বর তারিখে অনশন আরম্ভের তারিখ হিসাবে গণনায় ধৰা হয়: ৩ তারিখ শুক্রবারে পেষ্ট্ৰী এবং মিঠাই দিয়ে নৈশভোজন শেষ করে শর্মিলা অনশন আরম্ভ করেন এবং অনুমতি সংগ্রহের কথা স্থানবিশেষে উল্লেখ কৰা হয়। 
ভারত সরকারের উপরে শর্মিলার মুখ্য দাবী হচ্ছে উঠাই নেয়া। এই আইনে সৈন্যবাহিনীকে সন্ত্রাসবাদী হবার সন্দেহে যেকোনো ভারতীয় নাগরিককে আটক করবার অধিকার প্রদান করা হয়েছে। বিরোধীপক্ষ এবং মানবাধিকার গোষ্ঠীসমূহের মতে এই আইনে নির্দোষ নাগরিককে অত্যাচাৰ, এবং বৈধ করবার সুবিধা করে দিয়েছে।
অনশন আরম্ভ করবার তিনদিন পরে ভারতীয় দণ্ডবিধি আইন'র () ৩০ ধারায় "আত্মহত্যার চেষ্টা"র অভিযোগে শর্মিলাকে গ্রেপ্তার করে পুলিসি হেফাজতে প্রেরণ করে। তার স্বাস্থ্যের দ্রুত অবনতি ঘটার পরিপ্রেক্ষিতে জোর করে নাকের মাধ্যমে খাবার গ্রহণে বাধ্য করা হয়। তার পর প্রায়ই ইরম শর্মিলাকে নিয়মিতভাবে ভারতীয় দণ্ডবিধি আইন-এর ৩০৯ ধারার অধীনে প্রায় আটক করা হয়েছে এবং এখন পর্যন্ত আটক আছে। ৩০৯ ধারা মতে আত্মহত্যা পরায়ণ ব্যক্তিকে এক বছর পর্যন্ত জেল, বা জরিমানা উভয় দণ্ড প্রদান করা যাবে।
১৯৮২ আইসিসি ট্রফি

১৯৮২ আইসিসি ট্রফি সীমিত ওভারের ক্রিকেট প্রতিযোগিতা হিসেবে দ্বিতীয়বারের মতো অনুষ্ঠিত হয়। ১৬ জুন থেকে ২০ জুলাই সময়কালে ইংল্যান্ডে অনুষ্ঠিত এ প্রতিযোগিতায় ১৬ দেশের জাতীয় দল অংশগ্রহণ করে। প্রত্যেক দল ৬০ ওভারব্যাপী খেলায় অংশ নেয়। খেলায় সাদা পোশাক ও লাল বল ব্যবহৃত হয়। ১৯৭৯ সালের প্রতিযোগিতার ন্যায় সকল খেলা মিডল্যান্ডসে অনুষ্ঠিত হলেও চূড়ান্ত খেলা লিচেস্টারের গ্রেস রোডে আয়োজনের ব্যবস্থা করা হয়। জিম্বাবুয়ে দল বারমুদাকে হারিয়ে ১৯৮৩ সালের ক্রিকেট বিশ্বকাপের মূল-পর্বের খেলায় অংশগ্রহণের যোগ্যতা লাভ করে। প্রতিযোগিতা আয়োজনকালে দূর্যোগপূর্ণ আবহাওয়া থাকায় অনেকগুলো খেলা পূর্বেই শেষ হয়ে যায় অথবা বৃষ্টির কারণে পরিত্যক্ত ঘোষিত হয়। তন্মধ্যে পশ্চিম আফ্রিকা দল গ্রুপ পর্বের সাত খেলায় মাত্র দুইটিতে ফলাফল আনতে সক্ষম হয়।
পূর্বেকার প্রতিযোগিতায় শ্রীলঙ্কা জয়লাভ করে। দলটি আইসিসি কর্তৃক পূর্ণাঙ্গ সদস্য হওয়ায় টেস্ট ও একদিনের আন্তর্জাতিকে খেলার মর্যাদা লাভ করে। ফলে তারা এবারের আসরে অংশগ্রহণ করেনি ও স্বয়ংক্রিয়ভাবে বিশ্বকাপের চূড়ান্ত পর্বে খেলে। অন্যদিকে কানাডা দল চূড়ান্ত পর্বে উঠতে ব্যর্থ হয়।
"হলুদ চিহ্নিত দলগুলো সেমি-ফাইনালে খেলার যোগ্যতা লাভ করে।"
"যোগ্যতা: কমপক্ষে ২০০ রান।"
"যোগ্যতা: কমপক্ষে ১০ উইকেট।"
সর্দার মহম্মদ খানজী

সর্দার মহম্মদ খানজী বালাসিনোর রাজ্যে বাবি রাজবংশের প্রথম নবাব ছিলেন।
সর্দার মহম্মদ খানজী জুনাগড় রাজ্যের প্রথম নবাব প্রথম মহম্মদ বাহাদুর খানজীর দ্বিতীয় পুত্র ছিলেন। পিতার অধীনে তিনি মুঘল সেনাবাহিনীতে যোগদান করেন এবং ১৭৪৮ খ্রিস্টাব্দে তাঁকে বালাসিনোরের প্রশাসনিক দায়িত্ব প্রদান করা হয়। ১৭৫৮ খ্রিস্টাব্দের ২৮শে সেপ্টেম্বর পিতার মৃত্যু হলে তিনি বালাসিনোর রাজ্যের প্রথম স্বাধীন নবাব হিসেবে আত্মপ্রকাশ করেন। তাঁর পুত্র প্রথম মহম্মদ জামিয়াত খানজী রাজ্যের পরবর্তী নবাব হন।
প্রথম মহম্মদ জামিয়াত খানজী

প্রথম মহম্মদ জামিয়াত খানজী বালাসিনোর রাজ্যের দ্বিতীয় নবাব ছিলেন।
প্রথম মহম্মদ জামিয়াত খানজী বালাসিনোর রাজ্যের প্রথম নবাব সর্দার মহম্মদ খানজীর পুত্র ছিলেন। পিতার মৃত্যু হলে তিনি বালাসিনোর রাজ্যের দ্বিতীয় নবাব হিসেবে সিংহাসনে আরোহণ করেন। তাঁর পুত্র প্রথম মহম্মদ সলাবত খানজী রাজ্যের পরবর্তী নবাব হন।
প্রথম মহম্মদ সলাবত খানজী

প্রথম মহম্মদ সলাবত খানজী (মৃত্যু- মে, ১৮২০) বালাসিনোর রাজ্যের তৃতীয় নবাব ছিলেন।
প্রথম মহম্মদ সলাবত খানজী বালাসিনোর রাজ্যের দ্বিতীয় নবাব প্রথম মহম্মদ জামিয়াত খানজীর পুত্র ছিলেন। পিতার মৃত্যু হলে তিনি বালাসিনোর রাজ্যের নবাব হিসেবে সিংহাসনে আরোহণ করেন। কোন সন্তান না থাকায় তিনি তার পিসতুতো ভ্রাতা মহম্মদ আবিদ খানজীকে রাজ্যের পরবর্তী নবাব হিসেবে মনোনীত করেন।
সৈন্য বাহিনীর বিশেষ ক্ষমতা আইন, ১৯৫৮

সৈন্য বাহিনীর বিশেষ ক্ষমতা আইন, ১৯৫৮ () হচ্ছে ভারতীয় সংসদের আইন যেটি ১৯৫৮ সালের ১১ সেপ্টেম্বর পাস হয়। এটির মাত্র ছয়টি ধারা ভারতীয় সামরিক বাহিনীকে অশান্ত এলাকায় ("disturbed areas") আইন প্রয়োগের অনুমোদন দেয়।
ভারতের উত্তর-পূর্বের ৭ রাজ্য—অরুণাচল, মিজোরাম, নাগাল্যান্ড, মণিপুর, মেঘালয়, অসম ও ত্রিপুরার বিচ্ছিন্নতাবাদী আন্দোলন দমন করতে গঠিত হয় । গত শতকের আশির দশকে পঞ্জাবে খলিস্তান আন্দোলন এবং পরে ৯০ দশকে জম্মু ও কাশ্মীরে এই আইন প্রয়োগ করা হয়। তখন থেকে সেখানেও এই আইন বলবৎ রয়েছে।
এই আইন অনুযায়ী, সেনাবাহিনী যে কোন সন্দেহভাজন ব্যক্তিকে গুলি করতে পারবে। বিনা ওয়ারেন্টে গ্রেফতার করতে পারবে। বিনা ওয়ারেন্টে যে কোন জায়গায়, যে কারও বাড়িতে তল্লাশি চালাতে পারবে। কোথাও জঙ্গিদের ঘাঁটি রয়েছে বলে সন্দেহ হলে, তা নির্দ্বিধায় উড়িয়ে দিতে পারবে। রাস্তায় কোনও যানবাহনের সন্দেহজনক গতিবিধি লক্ষ করলে, তা থামিয়ে তৎক্ষণাৎ তল্লাশি চালানো যাবে। এবং সর্বোপরি এই আইনানুযায়ী, সংশ্লিষ্ট সেনা আধিকারিকের বিরুদ্ধে কোনও তদন্ত বা আইনি পদক্ষেপ করা যাবে না।
আইনটি দায়িত্বশীলদের কাছ থেকে অনবরত সমালোচনার সম্মুখীন হয়েছে এই বলে যে, আইন প্রয়োগকারী এলাকায় মানবাধিকার লঙ্ঘিত হয়েছে, সেসব জায়গায় হত্যা, অত্যাচার, নিষ্ঠুরতা, অপহরণ, হারিয়ে যাওয়া ইত্যাদি ঘটনায় আইন প্রয়োগকারী বাহিনী জড়িত থেকেছে। ৬ডিসেম্বর ২০২১ নাগাল্যান্ডে সেনাকর্তৃক সাধারণ মানুষের মৃত্যুর পর এই আইন বাতিলের দাবি উঠেছে।
২০০০ সালে এই আইনের অপপ্রয়োগ ঘটিয়ে মণিপুরে ১০০ জন নিরপরাধ মানুষকে হত্যা করেছিল অসম রাইফেলসের সেনাবাহিনী। এই ঘটনার প্রতিবাদেই মণিপুরের বিখ্যাত সমাজসেবী ইরম শর্মিলা চানু দীর্ঘ ১৬ বছর অনশন করেন। এছাড়াও কাশ্মীরবাসীদের উপর এই আইন চাপিয়ে তাঁদের সাংবিধানিক প্রতিকার চাওয়ার ক্ষমতাও কেড়ে নেওয়া হয়েছিল বলে নিন্দার ঝড় দেখা দিয়েছিল ভারতের কেন্দ্রীয় সরকারের বিরুদ্ধে।
মহম্মদ আবিদ খানজী

মহম্মদ আবিদ খানজী (রাজত্বকাল: ১৮২০-১৮২২) বালাসিনোর রাজ্যের চতুর্থ নবাব ছিলেন।
মহম্মদ আবিদ খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার কনিষ্ঠ পুত্র ছিলেন। তার পিতার নাম ছিল নওয়াজ খানজী। ১৮২০ খ্রিষ্টাব্দের মে মাসে বালাসিনোর রাজ্যের তৃতীয় নবাব প্রথম মহম্মদ সলাবত খানজীর মৃত্যু হলে তিনি তার উত্তরাধিকারী হিসেবে রাজ্যের নবাব হিসেবে সিংহাসনে আরোহণ করেন। দুই বছর পরে তার জ্যেষ্ঠ ভ্রাতা মহম্মদ এদল খানজী তাকে সিংহাসনচ্যূত করেন। তার কন্যার নাম ছিল সর্দার বখতে সাহিবা।
মহম্মদ এদল খানজী

মহম্মদ এদল খানজী (মৃত্যু: ২রা ডিসেম্বর, ১৮৩১) বালাসিনোর রাজ্যের পঞ্চম নবাব ছিলেন।
মহম্মদ এদল খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার জ্যেষ্ঠ পুত্র ছিলেন। তার পিতার নাম ছিল নওয়াজ খানজী। ১৮২২ খ্রিষ্টাব্দে বালাসিনোর রাজ্যের চতুর্থ নবাব ও তার কনিষ্ঠ ভ্রাতা মহম্মদ আবিদ খানজীকে সিংহাসনচ্যূত করে তিনি রাজ্যের নবাব হিসেবে সিংহাসনে আরোহণ করেন। তিনি যমুনা বিবি নামক এক মহিলাকে বিবাহ করেন। তাদের মহম্মদ জোরাওয়ার খানজী ও মহম্মদ বদর খানজী নামক দুইজন পুত্রের জন্ম হয়।
মহম্মদ জোরাওয়ার খানজী

মহম্মদ জোরাওয়ার খানজী (১৮২৮- ৩০শে নভেম্বর, ১৮৮২) বালাসিনোর রাজ্যের ষষ্ঠ নবাব ছিলেন।
মহম্মদ জোরাওয়ার খানজী বালাসিনোর রাজ্যের পঞ্চম নবাব মহম্মদ আবিদ খানজীর জ্যেষ্ঠ পুত্র ছিলেন। তার মাতার নাম ছিল যমুনা বিবি। ১৮৩১ খ্রিষ্টাব্দে ২রা ডিসেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৪৩ খ্রিষ্টাব্দ পর্যন্ত মাতার তত্ত্বাবধানে রাজত্ব করেন। তিনি পিতৃব্য মহম্মদ আবিদ খানজীর কন্যা সর্দার বখতে সাহিবাকে বিবাহ করেন। এছাড়া চাঁদ বিবি এবং গাজিন বকশ নামক দুইজন মহিলাকে বিবাহ করেন। তার মহম্মদ মনওয়ার খানজী ও বুধু মিঞা নামক দুইজন পুত্র এবং দোসি বখতে সাহিবা নামক এক কন্যাসন্তান ছিল।
মহম্মদ মনওয়ার খানজী

মহম্মদ মনওয়ার খানজী (১৭ই সেপ্টেম্বর ১৮৪৬- ২৪শে মার্চ, ১৮৯৯) বালাসিনোর রাজ্যের সপ্তম নবাব ছিলেন।
মহম্মদ মনওয়ার খানজী বালাসিনোর রাজ্যের ষষ্ঠ নবাব মহম্মদ জোরাওয়ার খানজীর জ্যেষ্ঠ পুত্র ছিলেন। ১৮৮২ খ্রিষ্টাব্দে ৩০শে নভেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। তিনি তিনজন অভিজাত কন্যাকে বিবাহ করেন। তার দ্বিতীয় মহম্মদ জামিয়াত খানজী নামক একজন পুত্র এবং হামির বখতে সাহিবা ও হুসেইন বখতে সাহিবা নামক দুই কন্যাসন্তান ছিল।
দ্বিতীয় মহম্মদ জামিয়াত খানজী

দ্বিতীয় মহম্মদ জামিয়াত খানজী (১০ই নভেম্বর ১৮৯৪- ২রা ফেব্রুয়ারি, ১৯৪৫) বালাসিনোর রাজ্যের অষ্টম নবাব ছিলেন।
দ্বিতীয় মহম্মদ জামিয়াত খানজী বালাসিনোর রাজ্যের সপ্তম নবাব মহম্মদ মনওয়ার খানজীর একমাত্র পুত্র ছিলেন। ১৮৯৯ খ্রিষ্টাব্দে ২৪শে মার্চ পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৯৯ খ্রিষ্টাব্দ থেকে নাবালক অবস্থায় রাজপ্রতিনিধিদের তত্ত্বাবধানে রাজত্ব করার পর তিনি ১৯১৫ খ্রিষ্টাব্দের ৯ই নভেম্বর পূর্ণ শাসনক্ষমতা লাভ করেন। তিনি রাজকোট শহরে অবস্থিত রাজকুমার কলেজে শিক্ষালাভ করেন ও দেরাদুন শহরে সামরিক প্রশিক্ষণ লাভ করেন। ১৯৩৩ খ্রিষ্টাব্দের ৩০শে আগস্ট আর্থিক গোলযোগের কারণে ব্রিটিশ ভারত সরকারের তরফে তার প্রশাসনিক ক্ষমতা কেড়ে নেওয়া হয় এবং রাজ্যকে ব্রিটিশ সরকারের একজন প্রতিনিধির শাসনাধীনে রাখা হয়। ১৯৩৮ খ্রিষ্টাব্দের ফেব্রুয়ারি মাসে তাকে রাজ্যের বাইরে বাস করার নির্দেশ দেওয়া হয়।
তিনি ১৯১৫ খ্রিষ্টাব্দের ৩১শে অক্টোবর শুভন বখতে সাহিবা, ১৯১৮ খ্রিষ্টাব্দে সর্দার বা সাহিবা, ১৯২৯ খ্রিষ্টাব্দের ফেব্রুয়ারি মাসে খুরশীদ বেগম সাহিবা এবং ১৯৩০ খ্রিষ্টাব্দের ২৫শে ডিসেম্বর জোহরা বেগম সাহিবা নামক চারজন মহিলাকে বিবাহ করেন। তার দ্বিতীয় মহম্মদ সলাবত খানজী নামক এক পুত্র এবং শাহ জাহান বখতে সাহিবা, নূর জাহান বখতে সাহিবা, কমর জাহান বখতে সাহিবা, বদর জাহান বখতে সাহিবা, আখতার জাহান বখতে সাহিবা ও জোহরা জাহান বখতে সাহিবা নামক ছয় কন্যা ছিল।
দ্বিতীয় মহম্মদ সলাবত খানজী

দ্বিতীয় মহম্মদ সলাবত খানজী (জন্ম:২০শে মে ১৯৪৪) বালাসিনোর রাজ্যের নবম ও অন্তিম নবাব ছিলেন।
দ্বিতীয় মহম্মদ সলাবত খানজী বালাসিনোর রাজ্যের অষ্টম নবাব দ্বিতীয় মহম্মদ জামিয়াত খানজীর পুত্র ছিলেন। তার মাতার নাম ছিল জোহরা বেগম সাহিবা। ১৯৪৪ খ্রিষ্টাব্দে ২রা ফেব্রুয়ারি পিতার মৃত্যু হলে নাবালক অবস্থায় তিনি রাজ্যের নবাব হিসেবে সিংহাসনে আরোহণ করেন ও রাজপ্রতিনিধিদের তত্ত্বাবধানে রাজত্ব করার অধিকার লাভ করেন। ১৯৪৭ খ্রিষ্টাব্দে তার রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। ১৯৪৮ খ্রিষ্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করে তার নবাব পদের বিলোপ ঘটায়। তিনি ১৯১৮ খ্রিষ্টাব্দে ফরহাত সুলতানা বেগম সাহিবা নামক এক অভিজাত মহিলাকে বিবাহ করেন। তাদের সুলতান মহম্মদ সালাউদ্দীন খানজী নামক এক পুত্র এবং মেহের আফশার সুলতানা বখতে সাহিবা, অঞ্জুম সুলতানা বখতে সাহিবা ও আহিল্যা সুলতানা বখতে সাহিবা নামক তিন কন্যা ছিল।
বালাসিনোর রাজ্য

বালাসিনোর (গুজরাতি: બાલાસિનોર) মুসলিম শাসক দ্বারা শাসিত ব্রিটিশ ভারতের একটি দেশীয় রাজ্য ছিল। ১৯৪৮ খ্রিষ্টাব্দে এই রাজ্যকে ভারতীয় প্রজাতন্ত্রে অন্তর্ভুক্ত করা হয়।
১৭৫৮ খ্রিস্টাব্দের ২৮শে সেপ্টেম্বর জুনাগড় রাজ্যের প্রথম নবাব প্রথম মহম্মদ বাহাদুর খানজীর মৃত্যু হলে তাঁর দ্বিতীয় পুত্র সর্দার মহম্মদ খানজী বালাসিনোর রাজ্য প্রথম স্বাধীন নবাব হিসেবে আত্মপ্রকাশ করেন। তাঁর পৌত্র ও রাজ্যের তৃতীয় নবাব প্রথম মহম্মদ সলাবত খানজী অপুত্রক অবস্থায় মৃত্যুবরণ করলে তাঁর দৌহিত্র মহম্মদ আবিদ খানজী সিংহাসনে আরোহণ করেন। ১৮২২ খ্রিস্টাব্দে মহম্মদ আবিদ খানজীর জ্যেষ্ঠ ভ্রাতা তাঁকে সিংহাসনচ্যুত করে পরবর্তী নবাব হিসেবে সিংহাসনে আরোহণ করেন। পরবর্তী নবাবদের মধ্যে অধিকাংশই নাবালক অবস্থাউয় সিংহাসন লাভ করেন এবং তাঁদের রাজত্বের অধিকাংশ সময় রাজপ্রতিনিধিদের তত্ত্বাবধানে শাসন করেন। রাজ্যের অন্তিম নবাব দ্বিতীয় মহম্মদ সলাবত খানজী সিংহাসনে আরোহণ করার তিন বছরের মাথায় ভারত স্বাধীনতা লাভ করে। ১৯৪৭ খ্রিস্টাব্দে তাঁর রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। তাঁর নাবালকত্বের কারণে লুনাওয়াড়ার মহারাজা তাঁর হয়ে বালাসিনোর রাজ্যের অন্তর্ভুক্তিকরণের স্বাক্ষর করেন। ১৯৪৮ খ্রিস্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিস্টাব্দের ২৮শে ডিসেম্বর ভারত সরকার সংবিধান সংশোধন করে তাঁর নবাব পদের বিলোপ ঘটায়।
বালাসিনোর রাজ্যের নবাবরা বাবি রাজবংশের একটি প্রশাখার অন্তর্গত। পরিবারগত দিক থেকে তাঁরা জুনাগড় রাজ্যের নবাবদের সঙ্গে সম্পর্কযুক্ত। বালাসিনোরের নবাবদের তালিকা নিম্নে প্রদত্ত হল-
শেরে বাংলা নগর থানা

শেরে বাংলা নগর বাংলাদেশের ঢাকা জেলার একটি থানা। এর ভেতর আগারগাঁও অবস্থিত এবং বাংলাদেশের জাতীয় সংসদ ভবন এই এলাকায় অবস্থিত। বাঙালি রাজনীতিবিদ এবং বিংশ শতাব্দীর প্রথমার্ধে বাঙালি কূটনীতিক হিসেবে বেশ পরিচিত শেরে বাংলা আবুল কাশেম ফজলুল হকের নামানুসারে এই এলাকার নামকরণ করা হয়। বিভিন্ন গুরুত্বপূর্ণ সরকারি, বেসরকারি প্রতিষ্ঠান, ব্যাংক-বীমা প্রতিষ্ঠানের জন্য এই স্থানটি গুরুত্বপূর্ণ।
শেরেবাংলা নগর থানার অবস্থান হচ্ছে -এ।
আগস্ট ৪, ২০০৯ সালে তেজগাঁও, কাফরুল ও মোহাম্মদপুর এই তিন থানার অংশ নিয়ে শেরে বাংলা নগর থানা গঠন করা হয়।
জাতীয় সংসদ ভবন
বির আল আরওয়াহ

বির আল আরওয়াহ হল প্রাকৃতিক ও মানব নির্মিত একটি গুহা। এটি জেরুজালেমের কুব্বাত আস সাখরার অভ্যন্তরের সাখরার নিচে অবস্থিত।
সাখরার দক্ষিণপূর্ব দিকে এর প্রবেশপথ অবস্থিত।
গুহার ভেতরের কক্ষটি মোটামুটি বর্গাকার এবং উচ্চতা ১.৫ থেকে ২.৫ মিটার। এখানে বৈদ্যুতিক বাতি ও পাখা রয়েছে।
মুহাম্মাদ: দ্য ম্যাসেঞ্জার অব গড (চলচ্চিত্র)

মুহাম্মাদ: দ্য ম্যাসেঞ্জার অব গড () ২০১৫ সালে মুক্তিপ্রাপ্ত একটি ইরানি চলচ্চিত্র। এই চলচ্চিত্রটি পরিচালনা করেছেন মাজিদ মাজিদি। সর্বশেষ ইসলামের পয়গম্বর মুহাম্মাদের জীবন নিয়ে নির্মিত ৩ পর্বের ধারাবাহিক চলচ্চিত্রসমূহের প্রথম পর্ব এটি। মুহাম্মাদের শৈশবের উপর ভিত্তি করে রচিত হয়েছে এর কাহিনী। এটি এখন পর্যন্ত ইরানের সবচেয়ে বেশি বাজেটের চলচ্চিত্র হিসেবে বিবেচিত। চলচ্চিত্রটির চিত্রগ্রহণ করেছেন ভিত্তেরিও স্টোরারো এবং আবহসঙ্গীত পরিচালনা করেছেন এ. আর. রহমান।
দ্বিতীয় জওয়ান মর্দ খান

দ্বিতীয় জওয়ান মর্দ খান বা মহম্মদ কামালউদ্দীন খান (মৃত্যু: ১৭৬৫) রাধনপুর রাজ্যে (অধুনা ভারতের গুজরাত রাজ্যে) বাবি রাজবংশের দ্বিতীয় নবাব ছিলেন।
মহম্মদ কামালউদ্দীন খান রাধনপুরের প্রথম নবাব প্রথম জওয়ান মর্দ খানের জ্যেষ্ঠ পুত্র ছিলেন। ১৭২৯ খ্রিষ্টাব্দে পিতার মৃত্যুর পরে ৭০০ জন জাঠের মনসবদারী লাভ করেন এবং জওয়ান মর্দ খান উপাধি লাভ করেন। তিনি ১৭৩০ থেকে ১৭৩৩ খ্রিষ্টাব্দ পর্যন্ত বড়নগর, ১৭৩৩ থেকে ১৭৩৪ খ্রিষ্টাব্দ পর্যন্ত বীরঙ্গম এবং ১৭৩৪ থেকে ১৭৩৮ খ্রিষ্টাব্দ পর্যন্ত কড়ি ও বিজাপুরের ফৌজদার হিসেবে নিযুক্ত হন। ১৭৪২ থেকে ১৭৫৩ খ্রিষ্টাব্দ পর্যন্ত তিনি আহমেদাবাদের নায়েব এবং ১৭৪৩ খ্রিষ্টাব্দে গুজরাতের নায়েব সুবেদারের দায়িত্ব পালন করেন। ১৭৫৩ খ্রিষ্টাব্দে তাকে বালাসিনোর, খেড়া ও গোঘা অঞ্চলের জায়গীর প্রদান করা হয়। তিনি আহমেদাবাদ শহরে মারাঠা সৈন্যদের একটি অবরোধ প্রতিরোধ ও আক্রমণের বিরুদ্ধে প্রতিরক্ষার দায়িত্বে ছিলেন, কিন্তু পরে শহর সমর্পণ করতে বাধ্য হন। ১৭৫৩ খ্রিষ্টাব্দের ৩০শে মার্চ তাকে ক্ষতিপূরণ হিসেবে পত্তন, বড়নগর, সামি, মুনিপুর, থরড়, বিশালনগর, খেরালু, রাধনপুর, বিজাপুর ও থরওয়ারাহ প্রভৃতি অঞ্চলের জায়গীর প্রদান করা হয়। তার মহম্মদ গাজীউদ্দীন খান ও মহম্মদ নজমউদ্দীন খান নামক দুইজন পুত্র এবং সর্দার বখতে সাহিবা নামক একজন কন্যা ছিল।
প্রথম জওয়ান মর্দ খান

প্রথম জওয়ান মর্দ খান বা মহম্মদ খান-ই-জাহান (মৃত্যু: ২৭শে জুলাই, ১৭২৯) রাধনপুর রাজ্যে বাবি রাজবংশের প্রথম নবাব ছিলেন।
মহম্মদ খান-ই-জাহান গুজরাটের নায়েব সুবেদার সফদর খানের তৃতীয় পুত্র ছিলেন। ১৭১৫ থেকে ১৭২৯ খ্রিস্টাব্দ পর্যন্ত তিনি রাধনপুরের ফৌজদারের দায়িত্ব পালন করেন। ১৭১৬ খ্রিস্টাব্দে তিনি জওয়ান মর্দ খান উপাধি লাভ করেন ও ১৭২৯ খ্রিস্টাব্দে নওয়াব উপাধি লাভ করেন। বালোরের যুদ্ধে আহত হয়ে ১৭২৯ খ্রিস্টাব্দের ২৭শে জুলাই তিনি মৃত্যুবরণ করেন। তার মহম্মদ কামালউদ্দীন খান নামক এক পুত্র ছিল যিনি পরে দ্বিতীয় জওয়ান মর্দ খান উপাধি গ্রহণ করে পরবর্তী নওয়াব হন।
মহম্মদ নজমউদ্দীন খান

মহম্মদ নজমউদ্দীন খান (মৃত্যু: ১৭৮৭) রাধনপুর রাজ্যে বাবি রাজবংশের তৃতীয় নবাব ছিলেন।
মহম্মদ নজমউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের কনিষ্ঠ পুত্র ছিলেন। ১৭৬৫ খ্রিষ্টাব্দে পিতার মৃত্যুর পরে তিনি সিংহাসন লাভ করেন। তার কামাল বখতে সাহিবা নামক একজন কন্যা ছিল।
মহম্মদ গাজীউদ্দীন খান

মহম্মদ গাজীউদ্দীন খান (মৃত্যু: ১১ই মে, ১৮১৩) রাধনপুর রাজ্যে বাবি রাজবংশের চতুর্থ নবাব ছিলেন।
মহম্মদ গাজীউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের জ্যেষ্ঠ পুত্র ছিলেন। ১৭৬৫ খ্রিস্টাব্দে পিতার মৃত্যুর পর মুনিপুর ও সামি অঞ্চলের শাসনভার লাভ করেন। ১৭৮৭ খ্রিস্টাব্দে কনিষ্ঠ ভ্রাতা মহম্মদ নজমউদ্দীন খানের মৃত্যুর পরে তিনি সিংহাসন লাভ করেন। ১৮১১ খ্রিস্টাব্দের ২৭শে মার্চ জ্যেষ্ঠ পুত্র প্রথম মহম্মদ শের খান তাকে জোরপূর্বক সিংহাসনচ্যুত করেন। এছাড়া তার মহম্মদ কামালউদ্দীন খান নামক এক পুত্র ও বখতে সাহিবা নামক একজন কন্যা ছিল।
ক্বিবলা

ক্বিবলা () হলো মক্কার পবিত্র মসজিদে অবস্থিত কাবার দিকে অভিমুখ, যা মুসলমানরা বিভিন্ন ধর্মীয় প্রসঙ্গে ব্যবহার করে, বিশেষত নামাজ আদায় করার দিক হিসেবে। অধিকাংশ মসজিদেমিহরাবের মাধ্যমে কাবাঘরের দিক নির্দেশ করা হয়। কিবলা কম্পাসের সাহায্যেও কিবলা নির্ধারণ করা হয়।
সৌদি আরবের হেজাজ অঞ্চলে মক্কার পবিত্র মসজিদ মসজিদ আল হারাম এর কেন্দ্রে একটি ঘনক্ষেত্রের মতো ভবন রয়েছে, যা ক্বিবলার দিকনির্দেশ করে। এটি কাবা নামে পরিচিত। কিবলা হিসাবে এর ভূমিকা ছাড়াও এটি মুসলমানদের পবিত্রতম স্থান, এটি আল্লাহর ঘর (বায়তুল্লাহ) নামেও পরিচিত এবং যেখানে হজ ও ওমরাহ পালনকারীরা তাওয়াফ (প্রদক্ষিণ অনুষ্ঠান) করে। কাবার একটি প্রায় আয়তক্ষেত্রাকার ভূমি পরিকল্পনা রয়েছে যার চারটি কোণ চারটি মূল দিক নির্দেশ করে। কুরআনের বর্ণনা অনুসারে, এটি ইব্রাহিম ও ইসমাইল নির্মাণ করেছিলেন, উভয়ই ইসলামের নবী ছিলেন। ইসলামের উত্থানের পূর্বে কয়েকটি ঐতিহাসিক নথি কাবার ইতিহাসের বিবরণ দেয়, তবে মুহাম্মদের পূর্ববর্তী বহু যুগের মধ্যেই কাবা প্রাক-ইসলামী আরব পৌত্তলিক ধর্মের তীর্থস্থান হিসাবে ব্যবহৃত হত।
মুসলমানরা প্রথমে বায়তুল মুকাদ্দাস এর দিকেই মুখ করে সালাত আদায় করতেন। মুহাম্মদ(স.), জিবরীল (আঃ) কে বলেছিলেন- আমার আশা, আল্লাহ তা‘আলা যেন আমার চেহারা ইহুদীদের কিবলা হতে ফিরিয়ে দেন। আল্লাহ নিম্নোক্ত আয়াত নাযিল করে তাঁর আশা পূরণ করেন-
এরপর থেকে মুসলমানরা কা'বার দিকে মুখ করে সালাত আদায় করা শুরু করেন।
মসজিদে কুবা

মসজিদে কুবা বা কুবা মসজিদ () সৌদি আরবের মদিনায় অবস্থিত। এটি ইসলামের প্রথম মসজিদ। হিজরতের পর মুহাম্মদ সাল্লেলাহু আলাইহি ওয়াসাল্লাম এই মসজিদের ভিত্তি স্থাপন করেন। এখানে তিনি বেশ কিছুদিন অবস্থান করেছিলেন।
ফজিলত ও মর্যাদার দিক থেকে মসজিদে কুবার অবস্থান ৪র্থ। মক্কার মসজিদে হারাম, মদিনার মসজিদে নববী এবং জেরুসালেমের মসজিদে আকসার পরই মসজিদে কুবার স্থান।
কুবা মসজিদ সৌদি আরবের মদিনা শহরের নিকটবর্তী কুবা গ্রামে অবস্থিত। মক্কা শহর থেকে প্রায় ৩২০ কিলোমিটার উত্তরে মসজিদটি অবস্থিত।
মসজিদে নববীর দক্ষিণ-পশ্চিম কোণ বরাবর প্রায় ৩.২৫ কিলোমিটার দূরে এই মসজিদ অবস্থিত।
পূর্বে মসজিদের আশেপাশে"কুবা" নামে একটি বিখ্যাত কূপ ছিল। তৎকালীন সময়ে এই কূপকে কেন্দ্র করে একটি জনবসতি গড়ে উঠে, সেই জনবসতি কুবা মহল্লা নামে পরিচিত হয়। কালের পরিক্রমায় এইসূত্রে মসজিদে কুবা নামকরণ হয়।
ধারণা করা হয়, সূরা তওবার ১০৮ নং আয়াতে বলা মসজিদটি মূলত কুবা মসজিদ।
কুবা মসজিদ বিষয়ে নয়টি "সহিহ আল-বুখারি" হাদিস, তেরোটি "সহীহ মুসলিম", দুটো "সুনানে আবু দাউদ" হাদিস, ছয়টি মালিক ইবনে আনাস হাদিসে এসেছে।
মুহাম্মদ (সঃ) বারবার অই মসজিদে যেতেন এবং এ মসজিদের বিশেষ গুরুত্বের কথাও বিভিন্ন হাদিসে এসেছে।
মসজিদ আল কিবলাতাইন

মসজিদ আল-কিবলাতাইন (, ) হলো মদিনার একটি মসজিদ, যা মুসলমানদের বিশ্বাস অনুযায়ী সেই স্থান যেখানে ইসলামের শেষ নবী মুহাম্মদ কিবলা (যেদিকে মুখ করে নামাজ পরা হয়) পরিবর্তনের আদেশ লাভ করেন। আগে কিবলা ছিল আল-আকসা মসজিদের দিকে, আর এই আদেশের পর তা পরিবর্তন করে মসজিদুল হারামের দিকে করা হয়। মসজিদটি ২ হিজরি সালে (৬২৩ খ্রিষ্টাব্দে) সাওয়াদ ইবন গনাম ইবন কায়াব দ্বারা নির্মিত হয়েছিল। এটি বিশ্বের অল্প কয়েকটি মসজিদের একটি যেখানে কিবলার দুটি ভিন্ন দিক নির্দেশের জন্য দুটি মিহরাব ছিল।
বাদশাহ ফাহাদের শাসনামলে ১৯৮৭ সালে মসজিদটি সম্পূর্ণ ভেঙে নতুন করে পুনর্নির্মাণ করা হয়। পুনর্নির্মাণের সময় জেরুজালেমের দিকে মুখ করা পুরোনো সেই মিহরাব সরিয়ে ফেলা হয় এবং মক্কার দিকে মুখ করা মিহরাবটি রেখে দেওয়া হয়। কিবলাতাইন মসজিদটি প্রাচীনতম মসজিদগুলির মধ্যে একটি এবং এটি মুহাম্মদের সময়ের একটি মসজিদ।
মসজিদটি মদিনার প্রাচীনতম মসজিদগুলোর মধ্যে একটি, যা ২ হিজরিতে ইসলামের প্রাথমিক যুগে সাওয়াদ ইবন গনাম ইবন কায়াব আল-আনসারী নির্মাণ করেছিলেন। এই মসজিদের নামকরণ নবী মুহাম্মদের জীবদ্দশার একটি ঘটনার সঙ্গে সম্পর্কিত। ২ হিজরির ১৫ শাবান মাসে যোহরের নামাজের সময় আল্লাহর পক্ষ থেকে তিনি একটি ওহি পান, যাতে তাকে নির্দেশ দেওয়া হয় যে কিবলা হিসেবে মসজিদে হারামকে গ্রহণ করতে হবে, যা আগে বায়তুল মাকদিস তথা জেরুজালেমের আল-আকসা মসজিদ ছিল। মুহাম্মদ তখন মসজিদে নববীতে সাহাবাদের নিকটে এই ঘোষণা করেন এবং এটি দ্রুত ছড়িয়ে পড়ে। যা মক্কায় হজ করতে যান এমন অনেক হজযাত্রী মদিনাও ভ্রমণ করেন। এর মধ্যে অনেকে এই মসজিদটি ঐতিহাসিক গুরুত্বের কারণে মসজিদটি দেখতে যান।
আকাশের দিকে বার বার তোমার মুখ ফিরানো আমি অবশ্যই দেখছি। অতএব আমি অবশ্যই তোমাকে এমন কিবলার দিকে ফিরাব, যা তুমি পছন্দ কর। সুতরাং তোমার চেহারা মাসজিদুল হারামের দিকে ফিরাও এবং তোমরা যেখানেই থাক, তার দিকেই তোমাদের চেহারা ফিরাও। আর নিশ্চয় যারা কিতাবপ্রাপ্ত হয়েছে, তারা অবশ্যই জানে যে, তা তাদের রবের পক্ষ থেকে সত্য এবং তারা যা করে, সে ব্যাপারে আল্লাহ গাফিল নন। – কুরআন (২:১৪৪)
ইন্টেল ৪০০৪

ইন্টেল ৪০০৪ ("চার হাজার চার") একটি ৪-বিট কেন্দ্রীয় প্রক্রিয়াকরণ ইউনিট (সিপিইউ) যা ইন্টেল কর্পোরেশন কর্তৃক ১৯৭১ সালে মুক্তি পায়। এটি ছিল প্রথম মাইক্রোপ্রসেসর হিসেবে বাজারে প্রথম সাধারণ উদ্দেশ্য প্রোগ্রামযোগ্য মাইক্রোপ্রসেসর। এপ্রিল ১৯৭০ সালে এর চিপ নকশা শুরু হয়, যখন ফেদেরিকো ফ্র্যাগিন ইন্টেল যোগদান করেন, এবং এটি তার নেতৃত্বে জানুয়ারি ১৯৭০ সালে সম্পন্ন হয়। সম্পূর্ণ কর্মক্ষম ৪০০৪-এর প্রথম বাণিজ্যিক বিক্রয় সংঘটিত হয় জাপানের বুসিকম কর্পোরেশনে মার্চ ১৯৭১ সালে, যা একে কাস্টম চিপ হিসাবে নকশা এবং নির্মিত করে। একই বছর নভেম্বরের মধ্যবর্তী সময়ে, ভবিষ্যদ্বাণীপূর্ণ বিজ্ঞাপনের মাধ্যমে ""সমন্বিত ইলেকট্রনিক্সে একটি নতুন যুগের ঘোষণা করে"", ৪০০৪ সাধারণ বাজারে বাণিজ্যিকভাবে সহজলভ্য করা হয়। ৪০০৪ সম্পূর্ণরূপে একটি ছোট চিপের মধ্যে একত্রিত ইতিহাসের প্রথম সিপিইউ।
4004 এর প্রথম উল্লেখিত পাবলিক বিজ্ঞাপন ছিল নভেম্বর ১৫ একটি "ইলেক্ট্রনিক নিউজ", ১৯৭১ সংস্করণে, যদিও অসমর্থিত রিপোর্টের হিসাবে ১৯৭১ সালের মার্চে প্রথম প্রসবের তারিখ করা হয়। ১৬ পিন সিরামিক ডুয়াল ইন লাইন প্যাকেজ, ৪০০৪ প্রথম বাণিজ্যিকভাবে উপলব্ধ কম্পিউটারের প্রসেসর এবং পরিকল্পিত পূর্বে অর্ধপরিবাহী মেমরি চিপ তৈরি করেছে যা চিপ সৃষ্টিকর্তা ইন্টেল, দ্বারা নির্মিত ছিল। চিপ প্রধান ডিজাইনার নকশা পদ্ধতি, সিলিকন ভিত্তিক চিপ নকশা তৈরির জনক ছিল ফেদেরিকো ফ্র্যাগিন।
বুযিকম কার্যক্রমের ১০০১ স্থাপত্য মডেল অনুসরণ করে, সমন্বিত প্রিন্টার সঙ্গে তাদের বুযিকম ১৪১-পিএফ ক্যালকুলেটর ব্যবহারের জন্য তাদের নিজস্ব পরিকল্পিত এলএসআই চিপসেট, যা ছিল বিশ্বের প্রথম তাব্লেতপ প্রোগ্রামযোগ্য ক্যালকুলেটর। ১৯৬৫ সালে চালু হয়, এবং তা উৎপাদন ও বিকাশিত হয় ইন্টেলের মাধ্যমে। তবে, ইন্টেলের এটা সিরিয়াল স্মৃতি আরো উপাদান প্রয়োজন থেকে, খুব জটিল ছিল, এবং ইন্টেল এর নিজস্ব 16-পিন আদর্শ থেকে 40 পিন, বিভিন্ন প্যাকেজিং মান ব্যবহার করা হবে এবং তাই এটি একটি নতুন নকশা মান 16-পিন চোবান প্যাকেজিং সঙ্গে উৎপাদিত যে প্রস্তাব করা হয়েছে নির্ধারিত এবং হ্রাস নির্দেশ সেট উন্নত করা. [9] ব্যবহার করে ইন্টেল এর সদ্য উন্নত ডাইনামিক মেমরি।
ভিলহেল্ম ভাইৎলিং

ভিলহেল্ম ভাইৎলিং (); (৫ অক্টোবর, ১৮০৮ - ২৪ জানুয়ারি, ১৮৭১) ছিলেন জার্মান কারুশিল্পী এবং উনিশ শতকের বিপ্লবী। তিনি মার্কিন যুক্তরাষ্ট্রে দর্জি শ্রমিক, সমাজ কর্মী এবং আবিষ্কারক হিসেবে কাজ করতেন।
মার্কসবাদী দর্শনের উঠতি ছাত্র কার্ল মার্কস এবং ফ্রিডরিখ এঙ্গেলস দ্বারা প্রশংসিত ও সমালোচিত হয়েছিলেন এই ভাইৎলিং। তারা তাকে জার্মান কল্পলৌকিক সমাজতন্ত্রের সবচেয়ে বিশিষ্ট প্রতিনিধি। এবং ফুরিয়ে দ্বারা প্রভাবিত প্রতিনিধি হিসেবে উল্লেখ করেছেন। যদিও ফ্রিডরিখ এঙ্গেলস তাকে "জার্মান সাম্যবাদের প্রতিষ্ঠাতা" হিসেবে নির্দেশ করেছেন।
ভাইৎলিং ন্যাপরায়ণদের লিগের (League of the Just) নেতা ও তাত্ত্বিক ছিলেন। প্রাক-মার্কস যুগে সমাজতান্ত্রিক চিন্তা গঠনে তার গুরুত্ব কম ছিলো না। র‍্যাডিকাল মহলে তার নাম ছিলো দর্জিদের রাজা। ক্ষুদে বুর্জোয়া ছোট মালিকের শ্রমিকশ্রেণির স্তরে নেমে আসার যে প্রবণতা সে যুগে লক্ষণীয় ছিলো, ভাইৎলিংকে তার এক উদাহরণ ধরা যেতে পারে। স্বশিক্ষিত হলেও তার মেধা ও রচনা ক্ষমতা উপেক্ষণীয় ছিলো না। মার্কস ভাইৎলিং-এর লেখা সম্পর্কে বলেছেন, "সাহিত্যের ক্ষেত্রে জার্মান শ্রমিকশ্রেণির আবেগপূর্ণ ও বুদ্ধিদীপ্ত প্রথম অবদান।" ভাইৎলিং সুইজারল্যান্ডে বসবাস করার সময় ১৮৪২-৪৩ সালে "জার্মান তরুণদের সাহায্যের ডাক" নামে এক জার্মান ভাষায় শ্রমিক সংক্রান্ত পত্রিকা সম্পাদনা করেছিলেন। পরে এর নাম হয়েছিল "তরুণ প্রজন্ম"।
তার প্রধান রচনা ন্যাপরায়ণদের লিগের মুখপত্র গণ্য হয়েছিল।
প্রথম মহম্মদ শের খান

প্রথম মহম্মদ শের খান (মৃত্যু: ১৮২৫) রাধনপুর রাজ্যে বাবি রাজবংশের পঞ্চম নবাব ছিলেন।
প্রথম মহম্মদ শের খান রাধনপুরের চতুর্থ নবাব মহম্মদ গাজীউদ্দীন খানের জ্যেষ্ঠ পুত্র ছিলেন। ১৮১১ খ্রিষ্টাব্দের ৭শে মার্চ পিতাকে সিংহাসনচ্যুত করে তিনি নওয়াব উপাধি ধারণ করেন। ১৮১৩ খ্রিষ্টাব্দের ১১ই মে ভ্রাতা মহম্মদ কামালউদ্দীন খান মৃত্যুবরণ করলে তিনি মুনিপুর ও সামি অঞ্চলের শাসনভার লাভ করেন। এই বছর ১৬ই ডিসেম্বর ব্রিটিশদের সঙ্গে সন্ধিচুক্তি করে তার রাজ্যকে ব্রিটিশ রক্ষাধীন রাজ্যে পরিণত করেন। তিনি দুইবার বিবাহ করেন। তার একমাত্র পুত্রের নাম ছিল মহম্মদ জোরাওয়ার শের খান।
নিক ভুইয়িচিচ

নিক ভুইয়টসিক (; জন্মঃ ডিসেম্বর ৪, ১৯৮২) একজন অস্ট্রেলিয়ান খ্রিস্টান ধর্মপ্রচারক এবং অনুপ্রেরণাদায়ী বক্তা। বিরল টেট্রা-আমেলিয়া সিনড্রোম () এর কারণে চার হাত-পায়ের অনুপস্থিতিতে তার জন্ম হয়। স্বাভাবিকভাবেই এতে শিশুকাল থেকেই তাকে মানসিক ও দৈহিকভাবে সংগ্রাম করতে হয়। নিজের প্রতিবন্ধিতাকে জয় করে মাত্র ১৭ বছর বয়সে তিনি লাইফ উয়িদাউট লিম্বস নামে নিজের একটি অলাভজনক প্রতিষ্ঠান শুরু করেন।
নিক ভুইয়টসিক ২১ বছর বয়সে গ্রিফিথ ইউনিভার্সিটি থেকে হিসাব বিজ্ঞান ও "ব্যবসা পরিকল্পনা" বিষয়ে ব্যাচেলর ডিগ্রী অর্জন করেন।
পরবর্তীতে অনুপ্রেরণামূলুক বক্তব্য দিতে পৃথিবীর বিভিন্ন দেশে ভ্রমণ করেন। তার বক্তব্যে বয়ঃসন্ধিকালীন সময়ের সমস্যা বারবার উঠে এসেছে। তিনি পাঁচ উপমহাদেশের ষাটটি দেশে ঘুরে প্রায় ত্রিশ লাখ মানুষের কাছে নিজের বক্তব্য পৌঁছে দেন।
নিক নিজের কাজ টিভি শো এবং নিজের লেখার মাধ্যমে জনসাধারণের কাছে পৌঁছে দেন। ২০০৫ সালে নিজের দৈনন্দিন জীবনযাত্রার উপর ভিত্তি করে তিনি "Life's Greater Purpose" নামে একটি ডক্যুমেন্টারি চলচ্চিত্রের ডিভিডি বাজারে ছাড়েন। ২০১০ সালে তার রচিত প্রথম বই "Life Without Limits: Inspiration for a Ridiculously Good Life" প্রকাশিত হয়। এছাড়াও যুব সমাজকে লক্ষ্য করে "No Arms, No Legs, No Worries!" নামের একটি ডিভিডি প্রকাশ করেন।
দ্যা বাটারফ্লাই সার্কাস () নামের একটি চলচ্চিত্রে "নিক ভুইয়টসিক" অভিনয় করেছেন। চলচ্চিত্রটি ২০০৯ সালে "Doorpost Film Project's" এ প্রথম পুরস্কার অর্জন করে।
"দ্যা বাটারফ্লাই সার্কাস" চলচ্চিত্রটিতে "উইল" চরিত্রে অনবদ্য অভিনয় করার জন্য ২০১০ সালে "নিক ভুইয়টসিক" "Method Fest Independent Film Festival" এ সেরা অভিনেতা পদক লাভ করেন।
২০০৫ সালে যুব অস্ট্রেলিয়ান অব দ্যা ইয়ার পুরস্কারের জন্য তিনি মনোনয়ন লাভ করেন।
মহম্মদ জোরাওয়ার শের খান

মহম্মদ জোরাওয়ার শের খান (১৮২২ - ৯ই অক্টোবর, ১৮৭৪) রাধনপুর রাজ্যে বাবি রাজবংশের ষষ্ঠ নবাব ছিলেন।
মহম্মদ জোরাওয়ার শের খান রাধনপুরের পঞ্চম নবাব প্রথম মহম্মদ শের খানের একমাত্র পুত্র ছিলেন। ১৮২৫ খ্রিষ্টাব্দে পিতার মৃত্যু হলে তিনি নাবালক অবস্থায় সিংহাসনলাভ করেন। ১৮৩৮ খ্রিষ্টাব্দ পর্যন্ত তিনি বিমাতার তত্ত্বাবধানে শাসন করেন। তিনি রাজ্যে শিক্ষার প্রসার ঘটান ও সেচ খাল নির্মাণ করেন। এছাড়া তিনি আম্বাওয়াড়ি, জোরাওয়া এবং মেহমদাবাদ উদ্যান নির্মাণ করিয়ে রাজধানীর সৌন্দর্য্য বৃদ্ধি ঘটান। মহম্মদ বিসমিল্লাহ খান, ফতে জঙ্গ খান, মুর্তজা খান ও নাদির আলি খান তার চার পুত্র ছিলেন।
মহম্মদ বিসমিল্লাহ খান

মহম্মদ বিসমিল্লাহ খান (২৬শে এপ্রিল, ১৮৪৩ - ২০শে ডিসেম্বর, ১৮৯৫) রাধনপুর রাজ্যে বাবি রাজবংশের সপ্তম নবাব ছিলেন।
মহম্মদ বিসমিল্লাহ খান রাধনপুরের ষষ্ঠ নবাব মহম্মদ জোরাওয়ার শের খানের জ্যেষ্ঠ পুত্র ছিলেন। ১৮৭৪ খ্রিষ্টাব্দের ৯ই অক্টোবর পিতার মৃত্যু হলে তিনি সিংহাসনলাভ করেন। তিনি রাজ্যের প্রশাসনিক কাজকর্মের উন্নতি সাধন করেন ও বিচারব্যবস্থার আধুনিকীকরণের ব্যবস্থা করেন। এছাড়া তিনি একটি হাসপাতাল, একটি ইংরেজি মাধ্যম ও বেশ কিছু গুজরাটী মাধ্যম বিদ্যালয়, একটি গ্রন্থাগার, কয়েকটি সেচ খাল ও রাজ্যের প্রথম সরকারি ছাপাখানা নির্মাণ করান। দ্বিতীয় মহম্মদ শের খান ও মহম্মদ জালালউদ্দীন খান তার দুই পুত্র ছিলেন।
দ্বিতীয় মহম্মদ শের খান

দ্বিতীয় মহম্মদ শের খান (৮ই জুন, ১৮৮৬ - ২৫শে ফেব্রুয়ারি, ১৯১০) রাধনপুর রাজ্যে বাবি রাজবংশের অষ্টম নবাব ছিলেন।
দ্বিতীয় মহম্মদ শের খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। ১৮৯৫ খ্রিষ্টাব্দের ২০শে ডিসেম্বর পিতার মৃত্যু হলে তিনি নাবালক অবস্থায় সিংহাসনলাভ করেন। ব্রিটিশসরকারের পক্ষ থেকে বেশ কয়েকজন আধিকারিকে এই সময় রাজপ্রতিনিধি হিসেবে রাজ্যশাসন করে। ১৮৯৫ খ্রিষ্টাব্দের ডিসেম্বর থেকে ১৮৯৬ খ্রিষ্টাব্দের এপ্রিল মাস পর্যন্ত ডব্লিউ. বীল, ১৮৯৬ খ্রিষ্টাব্দের এপ্রিল থেকে ১৯০০ খ্রিষ্টাব্দের জুলাই মাস পর্যন্ত ম্যালকম থমাস লাইড, ১৯০০ খ্রিষ্টাব্দের জুলাই মাস থেকে ১৯০১ খ্রিষ্টাব্দের ডিসেম্বর মাস পর্যন্ত জর্জ ব্রুডরিক ও'ডোনেল, ১৯০১ খ্রিষ্টাব্দের ডিসেম্বর মাস থেকে ১৯০৩ খ্রিষ্টাব্দের আগস্ট মাস পর্যন্ত ফ্রেডরিক উইলিয়াম ওডহাইস এবং ১৯০৩ খ্রিষ্টাব্দের আগস্ট মাস থেকে ১৯০৭ খ্রিষ্টাব্দের এপ্রিল পর্যন্ত নর্মান সিনক্লেয়ার কগহিল ব্রিটিশ রাজপ্রতিনিধি রূপে রাজ্যশাসন করেন। ১৯০৩ খ্রিষ্টাব্দে দ্বিতীয় মহম্মদ শের খানকে দিল্লি দরবার স্বর্ণ পদক প্রদান করা হয়। ১৯০৭ খ্রিষ্টাব্দের ১৩ই এপ্রিল তিনি পূর্ণ শাসনক্ষমতা লাভ করেন। তিনি রাজ্যে বিনামূল্যে শিক্ষার প্রচলন করেন এবং গোহত্যা নিষিদ্ধ করেন। কলম্বো থেকে অস্ট্রেলিয়া যাওয়ার সমদ্রযাত্রার সময় ১৯১০ খ্রিষ্টাব্দের ২৫শে ফেব্রুয়ারি তার মৃত্যু ঘটে।
মহম্মদ জালালউদ্দীন খান

মহম্মদ জালালউদ্দীন খান (২রা এপ্রিল, ১৮৮৯ - ৪ঠা ডিসেম্বর, ১৯৩৬) রাধনপুর রাজ্যে বাবি রাজবংশের নবম নবাব ছিলেন।
মহম্মদ জালালউদ্দীন খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। তিনি রাজকোট শহরের রাজকুমার কলেজ থেকে শিক্ষালাভ করেন। ১৯১০ খ্রিষ্টাব্দের ২৫শে ফেব্রুয়ারি জ্যেষ্ঠ ভ্রাতা ও রাজ্যের অষ্টম নবাব দ্বিতীয় মহম্মদ শের খান মৃত্যুবরণ করলে তিনি সিংহাসনলাভ করেন। তিনি রাজ্যে শিক্ষাবিস্তার করা ছাড়াও অভ্যন্তরীণ করপ্রদান ব্যবস্থাকে বাতিল করে রাজ্যের অর্থনীতিকে চাঙ্গা করেন। একজন অসাধারণ অশ্বারোহী ও পোলো খেলোয়াড় হওয়ায় নবাব ১৯১১ খ্রিষ্টাব্দে গুজরাত কাপ জয় করেন। ১৯১১ খ্রিষ্টাব্দে তাকে দিল্লি দরবার স্বর্ণ পদক প্রদান করা হয়। তিনি ১৯১১ খ্রিষ্টাব্দের ২০শে জুন হুসেইন বখতে সাহিবা এবং ১৯১৫ খ্রিষ্টাব্দের ১১ই মার্চ শাহ বেগম সাহিবা নামক দুই অভিজাত মহিলাকে বিবাহ করেন। তার একমাত্র কন্যা ছিলেন মনভের বখতে সাহিবা।
ক্যাশ (কম্পিউটিং)

কম্পিউটিংয়ের জগতে একটি ক্যাশ ( ) হল একটি উপাদান যা স্বচ্ছভাবে ডাটা জমা করে যাতে করে ভবিষ্যতে সেই ডাটা চাওয়া মাত্র দ্রুততার সাথে প্রেরণ করা যায়। যে ডাটা ক্যাশে জমা থাকে তা হতে পারে আগেই গণনাকৃত ফলাফলের মান বা আসল মানের কপি যা অন্য কোথাও সংরক্ষণ করা আছে। যদি চাহিদার ডাটা ক্যাশে থাকে (ক্যাশ হিট), তবে চাহিদাটি সাধারণভাবে ক্যাশ থেকে পড়ে সরবরাহ করা হয়, যা তুলনামূলক দ্রুতগতির হয়। অন্যথায় (ক্যাশ মিস), ডাটাকে পুনরায় গণনা করে বা অন্য কোথাও থেকে (আসল গণনাকৃত সংরক্ষণ স্থান) নিয়ে আসা হয়, যা তুলনামূলকভাবে কম গতির হয়ে থাকে। সুতরাং, ক্যাশ থেকে যত বেশি চাহিদামাত্র ডাটা পাওয়া যাবে ততই পুরো সিস্টেমের কার্যক্ষমতা দ্রুত হবে।
কম খরচ এবং সুদক্ষ ডাটা ব্যবহারের কথা মাথায় রেখে ক্যাশ সাধারণত ছোট পরিমানের হয়। তবুও, ক্যাশের কার্যকারিতা কম্পিউটিংয়ের নানা দিকে বিস্তৃত কারণ কম্পিউটার এ্যাপলিক্লেশনগুলোর বৈশিষ্ট্যসূচক স্থানের সূত্র থাকে। যদি ডাটা আবার চাওয়া হয় যা আগেও চাওয়া হয়েছিল সূত্রগূলো অস্থায়ী অবস্থানের প্রকাশ করে। সূত্রগুলো ব্যপনস্থল অবস্থান প্রকাশ করে যদি অনুরোধের ডাটা ডাটার কাছেই অবস্থান করে এবং তা ইতোমধ্যেই চাওয়া হয়েছে।
মূল মেমোরির তুলনায় সিপিইউর নিকটবর্তী ছোট একটি মেমোরি অনেক দ্রুততার সহিত কাজ করতে পারে। ১৯৮০ দশকের পরবর্তী বেশিরভাগ সিপিইউতে একটি অথবা তারও বেশি ক্যাশ ব্যবহার করা হয়েছে এবং বর্তমানের উচ্চ ক্ষমতার ডেস্কটপ, সার্ভারের মাইক্রোপ্রসেসরে অনেকগুলো হয়ত অর্ধ ডজনের কাছাকাছি ক্যাশ ব্যবহার করা হয়। প্রত্যেকটি ভিন্ন ভিন্ন উদ্দেশ্যে। বিশেষ উদ্দেশ্যের ক্যাশের উদাহরণ হল ডি-ক্যাশ (ডাটা ক্যাশ) এবং আই-ক্যাশ (নির্দেশনা ক্যাশ)
নাত

নাত () একপ্রকারের কবিতা যা রাসূল মুহাম্মদ এর প্রশংসা করে লেখা হয়। দক্ষিণ এশিয়ায় এই প্রচলন জনপ্রিয়। বাংলা, উর্দু, ফারসি ইত্যাদি ভাষায় নাত লেখা হয়।
ঠিক কবে নাতের সূচনা হয়েছিল তা সঠিকভাবে বলা যায় না। সাহাবি হাসসান ইবনে সাবিত ছিলেন মুহাম্মদ এর সময়কার কবি ছিলেন। ইসলাম গ্রহণের পূর্বেও তিনি কবিতা লিখতেন তবে ইসলাম গ্রহণের পর তার কবিতার ধারায় পরিবর্তন আসে এবং তিনি মুহাম্মদ এর সম্মানে কবিতা লিখতে থাকেন। মুহাম্মদ এর বিরুদ্ধে প্রতিপক্ষ কর্তৃক লিখিত কবিতার বিপক্ষে হাসসান কবিতা লিখতেন। তাকে "সানা খাওয়ান" (নাত আবৃত্তিকারক) বলা হত। তাকে এ ব্যাপারে রাসূল নিজে উৎসাহ দিতেন। পরবর্তীতে অন্যান্য কবিরা তার ধারা অনুসরণ করেন।
তালা' আল বাদরু আলাইনা নাতটি সর্বপ্রাচীন নাত বলে ধরা হয়। মুহাম্মদ হিজরত করে মদিনায় যাওয়ার পর এই নাতটি গাওয়া হয়েছিল।
নাতকে সাধারণত "নাত শরিফ" বলা হয়। বাংলা, উর্দু, ইংরেজি, তুর্কি, ফারসি, আরবি, পাঞ্জাবি, সিন্ধি ভাষায় এর ব্যবহার রয়েছে।
হামদ্

হামদ হল আল্লাহ তাআলার প্রশংসা করে যে কোন ভাষায় গাওয়া সঙ্গীত, গজল বা গান। প্রচলিত রীতিতে এটি অধিকাংশ ক্ষেত্রেই বাদ্যবিহীন হয়ে থাকে। পাশাপাশি অনেক ক্ষেত্রে সীমিত মাত্রার বাদ্যেরও ব্যবহার হয়ে থাকে।
হামদ শব্দটি আরবী শব্দ( حمد)
এর অর্থ হল প্রশংসা ও কৃতজ্ঞতা 
যা কেবল জবান দ্বারা করা হয় ॥
আরবী ভাষার নিয়ম অনুযায়ী কেবল মাত্র জীবিত স্বত্বার ক্ষেত্রেই এটা ব্যবহার ব্যাকরন সিদ্ব ॥
উস্তাদ

উস্তাদ (; /ওস্তাদ্‌/, "মালিক" বা "শিক্ষক") এশিয়ার মুসলিমদের মধ্যে ব্যবহৃত একটি সম্মানসূচক উপাধি। ফারসি ভাষা থেকে এটি বাংলা ও উর্দু-হিন্দিসহ ভারতীয় উপমহাদেশের অন্যান্য ভাষা, মধ্য ও পশ্চিম এশিয়ার প্রায় সব তুর্কি ভাষা এবং বিভিন্ন ইরানি ভাষায় (যেমন কুর্দি ভাষা) তা প্রবেশ করেছে।
এই উপাধি সাধারণত বহুল পরিচিত শিক্ষক ও শিল্পীদের ক্ষেত্রে ব্যবহৃত হয়। সম্মানসূচক ব্যবহার ছাড়াও এটি সাধারণ অর্থে শিক্ষক বা কোনো বিষয়ে দক্ষ ব্যক্তির ক্ষেত্রেও ব্যবহার হয়। দক্ষিণ এশিয়ায় কিছু মার্শাল আর্টের নির্দেশককেও এই নামে সম্বোধন করা হয়।
ব্যাটিং অর্ডার

ব্যাটিং অর্ডার () বিশ্বের অন্যতম জনপ্রিয় খেলা ক্রিকেটের একটি পরিভাষা। এটি কোন ব্যাটসম্যানের ব্যাট করার পর্যায়ক্রম। ব্যাটিং উদ্বোধন করা থেকে শুরু করে শীর্ষ পর্যায়, মাঝারি পর্যায় বা স্তর থেকে নিম্ন পর্যায় পর্যন্ত এর ব্যাপ্তি। অর্থাৎ, কোন দলের ইনিংসে ব্যাটসম্যানদের ধারাবাহিকভাবে খেলায় অংশগ্রহণের প্রক্রিয়াবিশেষ। ইনিংসে সর্বদাই দুইজন ব্যাটসম্যান যে-কোন সময়ে অবস্থান করবেন। দলের ইনিংস সম্পন্ন করার লক্ষ্যে এগারো খেলোয়াড়ের সকলকেই ব্যাট করার প্রয়োজন পড়ে। ব্যতিক্রম হিসেবে রয়েছে ডিক্লেয়ার বা অন্য যে-কোন কারণে ইনিংসের সমাপ্তি।
ব্যাটিং অর্ডারকে বিভিন্ন ভাগে বিভক্ত করা যেতে পারে:
সাধারণতঃ খেলা শুরুর পূর্বেই এগারো খেলোয়াড়ের ব্যাটিং অর্ডার সাজানো থাকে। কিন্তু খেলা চলাকালীন প্রয়োজনে পরিবর্তন করা যায়। প্রত্যেক খেলোয়াড়ের বিশেষত্ব; অবস্থানে স্বাচ্ছন্দ্যবোধ; দক্ষতা; অন্য ব্যাটসম্যানদের সাথে সাযুজ্যতা; খেলার অবস্থা ইত্যাদি বিবেচনাপূর্বক প্রয়োজনে দল রক্ষণাত্মক কিংবা আক্রমণধর্মী খেলোয়াড়কে ইনিংসে নামানোর ক্ষেত্রে এ সিদ্ধান্ত নিয়ে থাকে।
দলের অধিনায়ক খেলা চলাকালীন তার ইচ্ছেনুযায়ী ব্যাটিং অর্ডারে পরিবর্তন আনতে পারেন। পরিবর্তন সংক্রান্ত বিষয়ে কোন নিয়মের প্রবর্তন হয়নি। একের অধিক ইনিংসের ক্ষেত্রেও এ পরিবর্তন প্রযোজ্য। আবার ইচ্ছে করলে দলনায়ক ফলো-অনের কবলে পড়লে পুনরায় খেলার-পূর্বেকার ব্যাটিং অর্ডারের ধারাবাহিকতা বজায় রাখতে পারেন। এরফলে একজন বোলারের খেলায় ধারাবাহিকভাবে তিন বলে একই ব্যাটসম্যানকে দুইবার আউট করার মাধ্যমে হ্যাট্রিকের সম্ভাবনা বেড়ে যায়।
খেলার এক পর্যায়ে দ্রুত রান তোলার প্রয়োজন পড়লে দলনায়ক ব্যাটিং অর্ডারে সাজানো খেলোয়াড়কে উপরের দিকে নিয়ে আসতে পারেন। সচরাচর নিচের সারির ব্যাটসম্যানের ক্ষেত্রে এটি ঘটে থাকে। সাধারণতঃ তার উইকেটকে তেমন মূল্যায়ন করা হয় না। ব্যাটিং অর্ডারে দ্রুত রান সংগ্রহের উদ্দেশ্যে এ স্থানান্তর প্রক্রিয়া ‘পিঞ্চ হিটার’ নামে পরিচিত।
দিনের শেষদিকে উইকেট পতন ঘটলে নিচের সারির ব্যাটসম্যানকে প্রেরণ করা হয়। এরফলে পরের দিন সকালে অধিক উপযোগী খেলোয়াড়দেরকে সংরক্ষিত অবস্থায় রাখা যায়। ক্লান্ত বা কম আলোকে কার্যকরী ব্যাটসম্যানদেরকে আউটের ঝুঁকি না নেয়ার উদ্দেশ্যেই এটি করা হয়। এক্ষেত্রে তিনি ‘নাইটওয়াচম্যান’ নামে পরিচিতি পান।
উৎস:
কিশোরগঞ্জ সরকারি পলিটেকনিক ইনস্টিটিউট

কিশোরগঞ্জ সরকারি পলিটেকনিক ইনস্টিটিউট বাংলাদেশের কিশোরগঞ্জে অবস্থিত একটি সরকারি বহুমুখী কারিগরি শিক্ষাপ্রতিষ্ঠান। ২০০৮ সালে এটি প্রতিষ্ঠিত হয়। এ প্রতিষ্ঠানটি বাংলাদেশ কারিগরি শিক্ষা বোর্ড এর অধীনে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স পরিচালনা করে থাকে।
এখানে, ডিপ্লোমা ইন কম্পিউটার সায়েন্স অ্যান্ড ইঞ্জিনিয়ারিং, ডিপ্লোমা ইন ইলেকট্রনিকস ইঞ্জিনিয়ারিং, ডিপ্লোমা ইন আর এ সি, ডিপ্লোমা ইন ফুড ইঞ্জিনিয়ারিং ডিগ্রি চালু আছে। এখানে নন- টেক বিভাগ নামেও একটি বিভাগ আছে।
এখানে একটি ছাত্রাবাস এবং একটি ছাত্রীনিবাস ও অধ্যক্ষ বাংলো আছে।
কিশোরগঞ্জ সরকারি পলিটেকনিক ইনস্টিটিউট এ উপাধ্যক্ষ হিসাবে আছেন জনাব মোহা:রুহুল আমিন, চিফ ইনস্ট্রাক্টর হিসাবে কর্মরত আছেন জনাব এ.কে.এম. খাদেমুল বাশার, চিফ ইনস্ট্রাক্টর (টেক/ফুড), ফুড ইঞ্জিনিয়ারিং বিভাগ। জনাব এ. এইচ. এম. আইয়ুব আলী, চিফ ইনস্ট্রাক্টর (টেক/ইলেকট্রনিকস), ইলেকট্রনিকস ইঞ্জিনিয়ারিং বিভাগ, জনাব মো: শাহনূর আমিন, চিফ ইনস্ট্রাক্টর (নন-টেক),
জনাব মো: শহিদুল ইসলাম, চিফ ইনস্ট্রাক্টর (টেক/আর এ সি),জনাব মো: আতিকুল ইসলাম, চিফ ইনস্ট্রাক্টর (টেক/কম্পিউটার)। 
এই প্রতিষ্ঠানে ৩২ জন ক্রাফট ইন্সট্রাক্টর আছেন।
২০০৮ সালে কারিগরি ও বৃত্তিমূলক শিক্ষা গ্রহণের উদ্দেশ্যে কিশোরগঞ্জ সরকারি পলিটেকনিক ইনস্টিটিউট প্রতিষ্ঠিত হয়। 
কিশোরগঞ্জ সরকারি পলিটেকনিক ইনস্টিটিউট কিশোরগঞ্জ জেলা শহর থেকে ৬ কিলোমিটার দক্ষিণে কিশোরগঞ্জ-করিমগঞ্জ মহাসড়কের পাশে জঙ্গলবাড়ি নামক স্থানে অবস্থিত। ৫ একর জমির উপরে এ শিক্ষাপ্রতিষ্ঠানটি স্থাপিত হয়। এখানে পাঁচ তলা বিশিষ্ট একটি প্রশাসনিক ও একটি একাডেমিক ভবন, ওয়ার্কশপ, গ্রন্থাগার, মসজিদ, ৫০০ আসন বিশিষ্ট মিলানায়তন ও আইটি সেন্টার রয়েছে। এছাড়া শিক্ষার্থীদের জন্য ৪ তলা বিশিষ্ট দুটি ছাত্রাবাস রয়েছে।
বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে পাঠ্য বাংলা, ইংরেজি, গণিত, পদার্থ, রসায়ন, ব্যবস্থাপনা, সমাজ বিজ্ঞান, শারীরিক শিক্ষা ইত্যাদি বিষয়ে পাঠদানের জন্য একটি অকারিগরি শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।
উত্তর অয়নান্ত

সূর্যের উত্তরায়ণকালে মহাবিষুবের পর কর্কটক্রান্তি রেখায় ("২৩.৫°" উত্তর অক্ষাংশ) সূর্যের আগমণ তথা অবস্থানকে উত্তর অয়নান্ত বলা হয়। গ্রেগরিয়ান বর্ষপঞ্জি অনুসারে প্রতি বছর জুন মাসের ২০ হতে ২২ তারিখের মধ্যে এটি সংঘটিত হয় বলে একে জুন অয়নান্তও বলা হয়। এই দিন থেকে সূর্যের উত্তরায়ণের শেষ এবং দক্ষিণায়নের শুরু।
মহাবিষুব সংঘটনান্তে সূর্য নিরক্ষরেখা অতিক্রম করার পর, পৃথিবী যতই তার কক্ষপথে অগ্রসর হয় ততই পৃথিবীর উত্তর গোলার্ধ সূর্যের দিকে ঝুঁকতে থাকে এবং দক্ষিণ গোলার্ধ সূর্য থেকে দূরবর্তী হতে থাকে। এর ফলে উত্তর গোলার্ধে দিনের দৈর্ঘ্য ক্রমশ বৃদ্ধি পায় এবং রাতের দৈর্ঘ্য ক্রমশ হ্রাস পেতে থাকে। অপরদিকে দক্ষিণ গোলার্ধে এর ঠিক বিপরীত অবস্থা চলতে থাকে। এইভাবে উত্তর গোলার্ধ সূর্যের নিকটবর্তী হওয়ার দরুণ ২০ হতে ২২ জুনের মধ্যে কোন এক সময় তা সূর্যের সর্বাধিক নিকটবর্তী হয়। ফলে ঐ দিন সূর্য কর্কটক্রান্তি রেখার উপরে লম্বভাবে কিরণ দেয় এবং উত্তর গোলার্ধের সর্বাধিক অংশ আলোকিত হয়। এ দিন উত্তর গোলার্ধে বৃহত্তম দিন ও ক্ষুদ্রতম রাত্রি সংঘটিত হয় (দিন: ১৪ ঘণ্টা দিন ও রাত্রি: ১০ ঘণ্টা) এবং একই সময়ে দক্ষিণ গোলার্ধে হয় এর ঠিক বিপরীত। এই সময়ে সূর্য উত্তরায়নের শেষ সীমায় পৌছায় বলে এই দিনকে উত্তর অয়নান্ত দিবস বলে।
উত্তর অয়নান্তের সময় উত্তর গোলার্ধে গ্রীষ্মকাল এবং একই সময়ে দক্ষিণ গোলার্ধে শীতকাল বিরাজ করে। একারণে উত্তর গোলার্ধে একে "গ্রীষ্ম সংক্রান্তি" কিন্তু "দক্ষিণ গোলার্ধে" শীত সংক্রান্তি হিসেবে ধরা হয়।
সূর্যের উত্তরায়ণকালে যে মুহূর্তে পৃথিবীর উত্তর গোলার্ধ সূর্যের সর্বাধিক নিকটবর্তী হয় তথা সূর্য কর্কটক্রান্তি রেখার উপরে ("২৩.৫°" উত্তর অক্ষাংশ) লম্বভাবে অবস্থান করে সেটিই কর্কট সংক্রান্তির মুহূর্ত। সৌর বছর ও পঞ্জিকা বছরের মধ্য পার্থক্য থাকায় গ্রেগরিয়ান পঞ্জিকা অনুসারে কোন নির্দিষ্ট দিনে না হয়ে প্রতি বছর জুন মাসের ২০ হতে ২২ তারিখের মধ্যে যে কোন দিনে উত্তর অয়নান্ত সংঘটিত হতে পারে।
নিচে নিকট অতীত এবং ভবিষ্যতে উত্তর অয়নান্ত, দক্ষিণ অয়নান্ত, মহাবিষুব ও জলবিষুবের আন্তর্জাতিক তারিখ ও সময় উল্লেখ করা হল। বাংলাদেশের প্রমাণ সময় এবং ভারতীয় প্রমাণ সময়ের জন্য তালিকায় প্রদত্ত সময়ের সাথে যথাক্রমে জন্য "৬" ঘণ্টা এবং "৫:৩০" ঘণ্টা ("৫" ঘণ্টা "৩০" মিনিট) যোগ করতে হবে। যেমন— বাংলাদেশের প্রমাণ সময় অনুযায়ী "২০১৯" খ্রীস্টাব্দের উত্তর অয়নান্ত জুন মাসের "২১" তারিখের "২১:৫৮" ঘটিকায় এবং ভারতের প্রমাণ সময় অনুযায়ী "২১:২৮" ঘটিকায় সংঘটিত হবে।
উত্তর অয়নান্ত ভিত্তিক সৌরবছর উত্তর অয়নান্তের উপর নির্ভরশীল এবং পরপর দুটি উত্তর অয়নান্তের মধ্যবর্তী সময়ই একটি উত্তর অয়নান্ত সৌরবছর।
জয় সোনী

জয় সোনী একজন ভারতীয় নায়ক এবং উপস্থাপক। তিনি তার পেশাদারী জীবন শুরু করেন ২০০৩ সালে দিল মাঙ্গে মোর ছবি দিয়ে। পরে তিনি স্টার প্লাস-এর টিভি অনুষ্ঠান বা বাহু অউর বেবি করেন। তাকে কতিপয় টেলিভিশন ধারাবাহিক নাটকে – ধার্‌তি কা ভীর ইয়োদ্ধা পৃথবীরাজ চৌহান,শাসুরাল গেঁদা ফুল এবং সংস্কার ধারোহর আপনো কি -তে দেখা যায়। ২০১১ সালে জয় সনি একটি ইন্ডিয়ান গানের শো সা রে গা মা পা লি’ল চাম্পস্‌ ২০১১ উপস্থাপনা করেন। তিনি তার স্ত্রী পূজা শাহ্‌ সনি যোগে স্টার প্লাসের একটি রিয়ালিটি শো নাচ বালিয়ে ৭ নামক অনুষ্ঠানে অংশগ্রহণ করেন কিন্তু ৫ম রাউন্ডেই অপসারিত হন।
দুধকলমি

দুধকলমি (), (বৈজ্ঞানিক নাম: " Operculina turpethum") ফুলের পাপড়ির রং দুধের মতো সাদা বলে হয়তো এই নামকরণ করা হয়েছে। 
তবে এই ফুলটি Indian Jalap নামেও সমাধিক পরিচিত। 
এটা ভারতীয় উপমহাদেশের খুবই পরিচিত একটি ফুল। পাতার দৈর্ঘ্য ৪ থেকে ১১ সেন্টিমিটার। গ্রামের রাস্তার পাশের ঝোপে, নদীর ধারের সিক্ত জমিতে কোনো ধারকে জড়িয়ে বেড়ে ওঠে। বীজের মাধ্যমে বংশবৃদ্ধি ঘটে।
হুক্কা

হুক্কা আরবি: أرجيلة, ফার্সি: قلیان, উর্দু حقّہ ধূমপান করার মাধ্যম। যা মাদকের চেয়েও ক্ষতিকর। অনেকে নল জল, হুকি নামেও ডেকে থাকে। 
আবার অনেকে ভারতীয় ধূমপান পাইপ বলেও ডেকে থাকেন। হুকার মাধ্যমে ধূমপান স্বাস্থের জন্য অত্যন্ত ক্ষতিকর। আর এই জল কখনোই পরিশুদ্ধ নয়। বরং শরীরের জন্য সংক্রামক রোগ সৃষ্টি করতে পারে। ধারণা করা হয় মুঘল সম্রাটের ইরফান শাইখ বা পারস্যের সাফাভি রাজবংশ এই হুক্কার আবিস্কারক। আর সেখান থেকেই গোটা ভারতবর্ষে হুক্কা ছড়িয়ে পড়ে কিছু দিনের মধ্যই ওসমানি সম্রজ্যের সময়ে হুক্কা পার্শবর্তী সাফাভি রাজবংশ থেকে মিসর ও লেভ্যান্ট ছড়িয়ে পরে। আর খুব জনপ্রিয়তা লাভ করে। হুক্কা মূলত একটি আরবি শব্দ হুককা থেকে এসেছে। দ্রুত এর ব‍্যবহার আসেপাশের অঞ্চলে ছড়িয়ে পড়ে, বিশেষ করে হুক্কা পান দক্ষিণ আমেরিকায় জনপ্রিয়তা অর্জন করে। দক্ষিণ আমেরিকা, ইউরোপ, অস্ট্রেলিয়া, দক্ষিণ এশিয়া, তানজানিয়া, এবং দক্ষিণ আফ্রিকায়, মূলত লেভ্যান্ট থেকে আসা অভিবাসিদের কাছে জনপ্রিয়তা অর্জন করেছে। আর ছোটদের মধ্যেও ছড়িয়ে পড়েছে।
3 টি মাপের আকার সহ হুক্কার অনেকগুলি আকার রয়েছে:
যমুনা নদী (পশ্চিমবঙ্গ)

যমুনা নদী ইছামতি নদীর একটি উপনদী। নদীটি ভারতের পশ্চিমবঙ্গ রাজ্য দিয়ে প্রবাহিত এবং নদিয়া ও চব্বিশ পরগণা জেলার অন্যতম বড় নদী।
পশ্চিমবাংলার ত্রিবেণী সংগমের অন্যতম নদী যমুনা অতীতে প্রবহমান ও গুরুত্বপূর্ণ নদী ছিল। পঞ্চদশ শতকে বিপ্রদাস পিপলাই এর কালে "যমুনা বিশাল অতি" বলে উল্লেখ করা আছে। ত্রিবেণী সপ্তগ্রামের বর্ণনায় বিপ্রদাস বলেছেন "'গঙ্গা আর সরস্বতী যমুনা বিশাল অতি, অধিষ্ঠান উমা মাহেশ্বরী"'। কালক্রমে যমুনা তার প্রবাহ হারিয়ে খালের আকারে বয়ে গঙ্গাতে পড়েছে।
নদীটি নদিয়া জেলার অতীতের মূল স্রোতধারা ভাগীরথী থেকে উৎপন্ন হয়ে ইছামতী পর্যন্ত প্রবাহিত হত। এর পর নদীটি নদীয়া থেকে উত্তর ২৪ পরগনা জেলায় প্রবেশ করে বেশ কয়েকটি জনপদ- হরিণঘাটা, গাইঘাটা ও গোবরডাঙার পাশ দিয়ে প্রবাহিত হয়ে চারঘাটের কাছে ইছামতি নদীতে মিলিত হয়েছে। এই নদীটির প্রধান উপনদী হল চৈতা নদী। চৈতা নদী যমুনা নদীর সঙ্গে মিলিত হয় ট্যাংরার কাছে। নদিটিতে বছরের অন্য সময় জল না থাকলেও বর্ষার সময় প্রচুর জল বহন করে ও বন্যার সৃষ্টি করে।
জেনিফার কাপ্রিয়াতি

জেনিফার মারিয়া কাপ্রিয়াতি (; জন্ম: ২৯ মার্চ, ১৯৭৬) নিউইয়র্ক সিটিতে জন্মগ্রহণকারী সাবেক বিখ্যাত পেশাদার মার্কিন প্রমিলা টেনিস খেলোয়াড়। সাবেক ১নং টেনিস খেলোয়াড় হিসেবে তিনবার মহিলাদের গ্র্যান্ড স্ল্যাম প্রতিযোগিতার শিরোপা জয় করেছিলেন। এছাড়াও, ১৯৯২ সালের গ্রীষ্মকালীন অলিম্পিকের টেনিসে স্বর্ণপদক পান জেনিফার কাপ্রিয়াতি। আন্তর্জাতিক টেনিস হল অব ফেমে প্রবেশকারী কাপ্রিয়াতিকে সর্বকালের সেরা টেনিস খেলোয়াড়দের অন্যতম হিসেবে বিবেচনা করা হয়ে থাকে।
ডেনিস (ডিমিসিস) ও স্টেফানো কাপ্রিয়াতি দম্পতির সন্তান তিনি। তিনি ইতালীয় বংশোদ্ভূত। বেলজীয় টেনিস তারকা জাভিয়ের মালিসের সাথে সম্পর্ক গড়ে তুলেছিলেন।
১৯৯০ সালে মাত্র ১৩ বছর ১১ মাস বয়সে ফ্লোরিডার বোকা র‌্যাটনে অনুষ্ঠিত হার্ড কোর্ট প্রতিযোগিতার চূড়ান্ত খেলায় অংশগ্রহণ করেন। কিন্তু গাব্রিয়েলা সাবাতিনি’র কাছে পরাজিত হন তিনি।
অভিষেক মৌসুমেই ফরাসী ওপেনের সেমি-ফাইনালে পৌঁছেন। ঐ বছরের অক্টোবরে ১৪ বছর ২৩৫ দিন বয়সে সর্বকনিষ্ঠ খেলোয়াড় হিসেবে শীর্ষ ১০-এ পৌঁছেন। ১৯৯০ থেকে ১৯৯৩ সালের মধ্যে কাপ্রিয়াতি ছয়টি একক শিরোপা জয় করেন। তন্মধ্যে ১৯৯২ সালের বার্সেলোনা অলিম্পিকে স্টেফি গ্রাফকে পরাজিত করে স্বর্ণপদক লাভ করেন।
১৯৯৮ সালে পাঁচ বছর পর উইম্বলেডনে তিনি তার প্রথম গ্র্যান্ড স্ল্যাম এককের শিরোপা পান। পরবর্তী দুই বছরে কাপ্রিয়াতি ধীরে ধীরে চ্যাম্পিয়নশীপের ছন্দে ফিরে আসেন। ১৯৯৯ সালে ফ্রান্সের স্ট্রসবার্গে ছয় বছরের মধ্যে প্রথম শিরোপা পান ও শীর্ষ-২০ র‌্যাঙ্কিংয়ে চলে আসেন।
২০০১ সালের অস্ট্রেলিয়ান ওপেনে সর্বশেষ বাছাই হিসেবে ঐ সময়ের ১নং টেনিস তারকা মার্টিনা হিঙ্গিসকে সরাসরি সেটে পরাভূত করে প্রথম গ্র্যান্ড স্ল্যামের শিরোপা জয় করেন। এছাড়াও ঐ বছরের অক্টোবরে ফরাসী ওপেন জয় করে র‌্যাঙ্কিংয়ের শীর্ষস্থানে আরোহণ করেন। ২০০২ সালে অস্ট্রেলিয়ান ওপেনের শিরোপা জয়ের পর শীর্ষ দশে নিয়মিতভাবে অবস্থান করছিলেন। কিন্তু ক্রমাগত আঘাতপ্রাপ্তির ফলে ২০০৪ সালে তার খেলোয়াড়ী জীবনের সমাপ্তি ঘটতে বাধ্য হয়।
১৯৯৩ সালের ইউ.এস. ওপেনের প্রথম রাউন্ডে পরাজয়বরণের পর ১৪ মাস প্রতিযোগিতামূলক টেনিসে অংশগ্রহণ করা থেকে বিরত থাকেন। দোকানে চুরি ও মারিজুয়ানা সেবনের অভিযোগে গ্রেফতার হন যা গণমাধ্যমে ব্যাপকভাবে প্রকাশিত হয়।
তার খেলোয়াড়ী জীবনে ১৪টি পেশাদারী একক প্রতিযোগিতার শিরোপাসহ একটি মহিলা দ্বৈত প্রতিযোগিতার শিরোপা পান। ১৯৯২ সালে সেগা জেনেসিস কর্তৃক ‘জেনিফার কাপ্রিয়াতি টেনিস’ শীর্ষক ভিডিও গেম প্রকাশ করে। ২০০১ সালে ইএসপিএন কাপ্রিয়াতিকে বিশ্বের অন্যতম যৌন আবেদনময়ী ক্রীড়াবিদ হিসেবে আখ্যায়িত করে। ২০০৫ সালে টেনিস সাময়িকী কর্তৃক ৪০জন সেরা খেলোয়াড়দের মধ্যে তাকে ৩৬তম অবস্থানে রাখে। ১৪ জুলাই, ২০১২ তারিখে আন্তর্জাতিক টেনিস হল অব ফেমে তাকে অন্তর্ভুক্ত করে।
আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র

আন্তর্জাতিক চলচ্চিত্র ও দূরদর্শন প্রতিষ্ঠান সমন্বয় কেন্দ্র (ফরাসি: "Centre international de liaison des écoles de cinéma et de télévision", CILECT) হল বিশ্বের প্রধান ও বৃহত্তম চলচ্চিত্র ও দূরদর্শন সংস্থানগুলির অন্যতম। ১৯৫৫ সালে এই সংস্থানটির প্রতিষ্ঠা করাহয় ফ্রান্সের কান শহরে।
সংস্থানটি, পৃথিবীর বিভিন্ন চলচ্চিত্র সংস্থানগুলির মধ্যেকার ধারণা আদানপ্রদান, দিকনির্দেশ ও চলচ্চিত্রের মান উন্নয়নের উদ্দেশ্যে প্রতিষ্ঠা করা হয়। ভারতীয় চলচ্চিত্র ও দূরদর্শন সংস্থান এর সদস্য।
সীমাবাড়ী ইউনিয়ন

সীমাবাড়ী ইউনিয়ন বাংলাদেশের বগুড়া জেলার একটি প্রশাসনিক এলাকা।ইউনিয়নটিকে প্রশাসনিকভাবে ৯নং সীমাবাড়ী ইউনিয়ন বলা হয়।
এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।
২০টি গ্রাম নিয়ে সীমাবাড়ী ইউনিয়ন গঠিত।
০১জন চেয়ারম্যান, ০১জন সচিব এবং ১৩জন সদস্য (০৯জন পুরুষ এবং ০৩জন সংরক্ষিত মহিলা সদস্য) নিয়ে ইউনিয়ন প্রশাসন গঠিত। এছাড়াও ইউনিয়নের জন নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
সীমাবাড়ী ইউনিয়নের স্থায়ী অধিবাসীর সংখ্যা ৩২,৪২৫ জন।
বিশালপুর ইউনিয়ন

বিশালপুর ইউনিয়ন বাংলাদেশের বগুড়া জেলার শেরপুর উপজেলার একটি ইউনিয়ন।
বিশালপুর ইউনিয়নের সঠিক ইতিহাস সম্পূর্ণ রুপে জানা যায়নি তবে মনে করা হয় অত্র ইউনিয়নে বিশাল বিশাল শস্যক্ষেত থাকার কারণেই এর নামকরণ করা হয়েছে বিশালপুর।
এই ইউনিয়নের মানুষ সাধারণত বাংলা ভাষাতেই কথা বলে। তারা নিজেদের মধ্যে কথা বলার সময় তাদের আঞ্চলিক ভাষা ব্যবহার করে। অত্র ইউনিয়নের বেশীর ভাগ মানুষই ইসলাম ও হিন্দু ধর্মালম্বী। তবে কিছু খ্রিষ্টান ধর্মালম্বী মানুষও এখানে বাস করে। এছাড়াও এখানে বেশ কিছু আদিবাসী শ্রেণীর মানুষও বসবাস করে।
শেরপুর উপজেলা হতে বিশালপুর ইউনিয়নের দূরত্ব প্রায় ১৫ কিলোমিটার। ইউনিয়ন পর্যন্ত পাকা রাস্তা রয়েছে। তাছাড়া মির্জাপুর হতে দোয়ালসাড়া ১১ কিলোমিটার এবং মির্জাপুর হতে রানীর হাট পর্যন্ত ১২ কিলোমিটার, বামিহালী হতে ইউনিয়ন পরিষদ পর্যন্ত ১ কিলোমিটার পাকা রাস্তা রয়েছে। উল্লেখিত রাস্তা তিনটি সহ ইউনিয়নের ভিতরে আরও কিছু পাকা রাস্তা সহ সর্বমোট ৩০ কিলোমিটার পাকা রাস্তা রয়েছে।
পুরুষ ১৫,৪০৫ জন, মহিলা ১৪,২১৬ জন এবং মোট ২৯,৬২১ জন
১। কচুয়া পাড়া উচ্চ বিদ্যালয়, 
২। বিরাকৈর আদর্শ উচ্চ বিদ্যালয়, 
৩। দোয়ালসাড়া মাধ্যমিক বিদ্যালয়, 
৪। বিশালপুর উচ্চ বিদ্যালয়, 
৫। পাঁচ দেউলী পলাশ মেমোরিয়াল উচ্চ বিদ্যালয়, 
৬। পেঁচুল উচ্চ বিদ্যালয়
মির্জাপুর ইউনিয়ন, শেরপুর

এই ইউনিয়নে আয়তন ১৫.৫ বর্গ কিলোমিটার
মোট জনসংখ্যা ৫০,৭১৩ জন (পুরুষ-২৫৪০৪ জন,মহিলা-২৫,৩০৯ জন,হিন্দু ও অন্যান্য-৪,৪২৯ জন)
শিক্ষার হার ৬২%
খামারকান্দি ইউনিয়ন

এই ইউনিয়নটি রাজশাহী বিভাগের বগুড়া জেলার শেরপুর উপজেলার অন্তর্গত।
পারভবানীপুর তিন গুম্বুজ মসজিদ, ঐতিহাসিক নারীর পুকুর এবং বাঙ্গালী নদী